text: Hogganaan Abbaa Taayitaa to’annoo maallaqa seeraan alaa Indiyaa kan ta’e, Abbaan seeraa Manomohan Singh ajaja Kiibxata dabre baaseen, abbaan alangaa biyyattii qorannoo dhaabbilee Dr Zaakir Naayik kanneen magaalaa Mumbaayi keessatti argaman irratti gaggeessaa jiru akka dhaabu ajaje.
text: #000005
text: Hoggaanaan dhaddacha addaa kun akka jedhetti “Indiyaa keessatti hooggantoota amantii biroo maallaqa biiliyoonaan lakkaayamu hoogganan 10 ol ni beeka, namoonni kunniin ifatti yakka dalaguun isaanii ni beekkama. Abbaan alangaa Indiyaa isaan keessa namuma tokkoyyuu qoratee ni beekaa? Mee kan bira haa hafuti Asaram Bapu maal gootan?”jechuun abbaa alangaa kan gaafate tahuu Hindustan Times gabaase.
text: #000006
text: Hogganaan dhaddacha addaa kun akka jedhetti “waggoota kurnan dabran keessatti yakkamaa akka Asram Bapu irratti qorannoon tokkollee hin gaggeeffamne. Dr Zaakir Naayik himannaa qabatama hinqabneen isaafi dhaabbata isaa dhaaluudhaaf irratti duulaa jirtan. Qajeelfama seeraa kamiin qabeenya Zaakir dhaaluuf himannaa isa irratti baname waliin walqabsiiftan?” jechuun gaafate.
text: #000007
text: Dhuma irratti Abbaan seera qorannoon qabeenya fi dhaabbilee Dr Zaakir Naayik irratti gaggeeffamu hatattamaan akka dhaabbatu ajaja dabarsee jira. Haaluma walfakkaatuun dhaabbanni poolisii addunyaa ji’a dabre keessaa Dr Zaakir Naayik akka qabamuuf gaaffii Indiyaan dhiheessite kuffisuun isaa ni yaadatama.
text: #000009
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000017